มันนี่ทูเดย์
ไทยศรีฯ ประกันท่องเที่ยว
9 มี.ค. 2558

ไทยศรีฯ ประกันท่องเที่ยว
บริษัท ไทยศรีประกันภัย เปิดเผยว่า ได้ร่วมมือกับบริษัท พารากอน คาร์ เรนทัล ผู้ให้บริการรถเช่ายี่ห้อ “เฮิรทซ์” เปิดตัวแคมเปญพิเศษ “เที่ยวทั่วไทย สุขกาย สบายใจกับเฮิรทซ์ และไทยศรี” ในโครงการ Smart Travel เพื่อให้ลูกค้าที่เช่ารถกับเฮิรทซ์จะได้รับความคุ้มครองพิเศษด้านประกันภัยอุบัติเหตุการเดินทางสำหรับบุคคล หรือพีเอ แถมไปด้วย
ทั้งนี้ มีทุนประกันสูงสุดจ่ายชดเชยไม่เกิน 5 หมื่นบาทต่ออุบัติเหตุแต่ละครั้ง แต่ถ้าต้องการความคุ้มครองที่สูงกว่านี้ ลูกค้าก็สามารถจ่ายเบี้ยเพิ่มเติมได้ โดยปีนี้คาดว่าในส่วนของประกันท่องเที่ยวจะได้เบี้ยประมาณ 20 ล้านบาท หรือเติบโต 40% เมื่อเทียบกับแต่ละปีที่เติบโตเพียง 10% ส่วนช่องทางขายยังเน้นตัวแทนที่มีอยู่ประมาณ 2,000 คน เป็นหลัก และมีสัดส่วนทำเบี้ยให้ได้ถึง 80%